O‘zbekistonlik Twitter foydalanuvchilari #uzb22 xeshtegini trendga chiqarmoqchi

Twitterning o‘zbekistonlik foydalanuvchilari #uzb22 xeshtegini jahon trendiga chiqarishga qaror qilishdi. Xeshtegni trendga chiqarish bo‘yicha harakat 1-sentabr kuni soat 14:00dan boshlanishi rejalashtirilgan.

#uzb22 xeshtegi trendga chiqishi uchun Twitter foydalanuvchilari o‘z tvitlariga ushbu xeshtegni qo‘shib yozishlari kerak. Xeshteg foydalanuvchilar tomonidan qancha ko‘p tvitlarda ishlatilsa – uning trendda ko‘rinishi imkoniyati shuncha oshadi.
Дўстлар! 1 сентябрь соат 14:00да Мустақиллигимизнинг 22 йиллигига атаб #uzb22 ҳештегини трендга чиқаришга ҳаракат қиламиз. Максимал РТ, pls!
— Xushnud Xudoyberdiyev (@xushnudbeck) August 28, 2013
Twitter Trendi – jahon miqyosida eng ko‘p muhokama qilinayotgan mavzular o‘ntaligi bo‘lib, muhokamaning qanchalik keng va uzoq davom etayotganiga qarab, har daqiqa o‘zgarib turishi mumkin. Bundan tashqari, Twitterda 30dan ortiq mamlakatlarning alohida trendlar ro‘yxati bo‘lib, unda o‘sha mamlakat foydalanuvchilari tomonidan eng ko‘p muhokama qilinayotgan mavzular o‘ntaligi chiqib turadi.
мы вышли в мировые тренды #uzb21 3 место pic.twitter.com/O4neecGy
— Ulaka™ (@ulgbk) September 1, 2012
O‘zbekistonlik Twitter foydalanuvchilari 2011-yili, O‘zbekiston mustaqilligining 20 yilligi arafasida ham #uzb20 xeshtegini jahon trendiga chiqarishga harakat qilishgan, biroq bu urinish muvaffaqiyatsizlikka uchragandi. Bir yildan so‘ng #uzb21 xeshtegi esa jahon trendiga chiqqan va bu foydalanuvchilar xursandchiligiga sabab bo‘lgan edi.